L-inċident seħħ dalgħodu fil-Limiti tal-Għajn il-Kbira fis-Siġġiewi Raġel jinsab fil-periklu tal-mewt wara li ħabat bil-karozza ma’ siġra fil-Limiti tal-Għajn il-Kbira fis-Siġġiewi. L-inċident seħħ dalgħodu, għall-ħabta tat-tmienja nieqes kwart. Jidher li s-sewwieq, li għandu 36 sena u residenti l-Imtarfa, għal xi raġuni tilef il-kontroll u baqa’ dieħel fis-siġra. Fuq il-post issejħu membri tal-Protezzjoni Ċivili u tim mediku. Malli wasal Mater Dei, ġie ċċertifikat li qiegħed isofri minn ġrieħi serji. L-investigazzjonijiet tal-Pulizija għadhom għaddejjin.